SET แนวโน้มเช้าไซด์เวย์! วิตกราคาพลังงานพุ่ง กดดันเงินเฟ้อ หวั่นตปท.ปรับนโยบายเร็วกว่าคาด
แนวโน้ม SET เช้าไซด์เวย์ ปัจจัยบวกในปท.หนุนแต่ราคาพลังงานสูงกดดันเงินเฟ้อ หวั่นตปท.เปลี่ยนนโยบายการเงินเร็วกว่าคาด
25 ต.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์ แม้จะมีปัจจัยบวกในประเทศจากมาตรการกระตุ้นเศรษฐกิจของภาครัฐฯ มาช่วยหนุนภาคการท่องเที่ยว และภาคการบริโภคให้ฟื้นตัวขึ้นได้ รวมถึงยังมีการผ่อนเกณฑ์มาตรการ LTV ด้วย แต่ตลาดยังกังวลราคาพลังงานที่สูงขึ้น ทำให้ไปกดดันเงินเฟ้อ ส่งผลให้นโยบายการเงินในต่างประเทศอาจมีการเปลี่ยนเปลงเร็วกว่าที่ตลาดคาดไว้
ด้านตลาดหุ้นในภูมิภาคเอเชียเช้านี้แกว่งแคบทั้งในแดนบวก-ลบราว 0.10 – 0.20% ท่ามกลางการรอดูการประชุมธนาคารกลางยุโรป (ECB) และการประชุมธนาคารกลางญี่ปุ่น (BOJ) ในสัปดาห์นี้ อีกทั้งต่างก็ยังจับตาหนี้ของบริษัทไชน่า เอเวอร์แกรนด์ กรุ๊ป และสถานการณ์การแพร่ระบาดไวรัสโควิด-19 ในจีนที่ขณะนี้มีจำนวนผู้ติดเชื้อในหลายมณฑลของจีน
ทั้งนี้พร้อมให้แนวรับ 1,638 ถัดไป 1,633 – 1,634 จุด ส่วนแนวต้าน 1,650 – 1,652 จุด
 